Ons het twee keer in die kothuis gebly - tydens ons reis Kaap toe en weer met ons terugkoms. Tydens die eerste verblyf was die kothuis baie skoon en netjies. Ons het hout en Karoo-lam braaipakke by die kantoor gekoop, lekker gebraai en die stilte en afsondering geniet. Tydens ons tweede besoek was die eenheid en stoepie nie heeltemal so skoon soos die eerste keer nie, wat ons toeskryf aan die feit dat dit op die 2de Januarie was. Daar was ook baie muskiete, maar darem 'n muskiet-apparaat in elke slaapkamer. Vir die rustige atmosfeer en die mooiste sonsopkoms wat ons beleef het, sal ons weer daar bly.
Rustige atmosfeer in die hartjie van die Karoo. Asemrowende natuurskoon net 'n bietjie uit dorp, maar nie ernstig. Kan 'n elektriese hek dalk dink aan vir mense met gestremdhede en ook iemand om bagasie te help uitlaai vir moeë enkeldames soos myself het ek met suurstofmasjien en bagasie als moes self uitlaai na 'n 7 ure reis was ek gedaan en warm. Dit is maar al. Dankie.
'n Wonderlike groen oase in die middel van die Karoo. My kinders het die groot grasperk en die plaasdiere geniet. Ek beveel dit beslis aan vir enige iemand.
Ons het ongelukkig net 1 aand gebly omdat ons die volgende dag verder moes reis. Ek het die oggend voor ons vertrek vir so 5 km deur die reservaat gaan draf en dit was wonderlik - net bokkies waar jy kyk met die son wat in die verte opgekom het. Wat 'n wonderlike ervaring vir net een aand se oorslaap - ek is seker dit raak net beter hoe langer jy bly.
Baie netjiese en veilige plek met 'n pragtige uitsig op die berge. Ons sal vir seker weer van die verblyf gebruik maak.
Ons het baie rustig geslaap die een aand wat ons oornag het. Plekkie is skoon en goed toegerus. Eienaars is ook baie vriendelike en behulpsaam. My enigste probleem was swak aanwysings van die groot pad veral in die nag. Ons het bietjie verdwaal en selfoonopvangs is swak so jy kan nie bel vir hulp nie.
Die rus en vrede oorval mens sommer met die intree. Die ontvangs is vriendelik. Die berge in die agtergrond is asemrowend. Sal beslis weer daar oorstop.
Ek sal Steenbokkie Nature Reserve aanbeveel as 'n oornag bestemming. Dankie vir goeie diens en netjiese kamer en gronde.
Die plaas is baie goed geleë vir 'n groot dorp en dis net jammer dat my gewone motor nie die plaaspaaie kon ry. Maar ons het darem die voer van die Njalas gesien. Dit bied ook meer waarde vir geld om die Karoo Nasionale Park te besoek.
Steenbokkie Nature Reserve was 'n aangename verrassing en silwerskoon! Die prinses-kussings was 'n ekstra bonus vir 'n ry-voos lyf. Ek sal Steenbokkie enige tyd aanbeveel, nie net as oornag-tussenpose nie, maar die gemaklike kothuis kan maklik as 'n alternatiewe vakansie-bestemming dien.
Jy moet net jou eie kos saam neem, anders sal jy moet inry Beaufort-Wes toe. Dit is egter ver nie. Ek sou graag 'n klein mikrogolf wou he, om die kos wat jy saambring bietjie warm te maak. Verder is daar wel 'n ketel, koffie, tee en melk. Dit was al ons tweede keer dat ons daar geslaap het. Baie lekker. Ek kan Steenbokkie aanbeveel.
Daar was by ons huis ingebreek en ons moes 'n paar dae vroeër as bespreek terugkeer. Hoewel hulle vol bespreek was, was Roanda en haar span was baie akkommoderend, sy het vir ons plek in die jagters hut gemaak. Dit is 'n entjie weg, maar die kameelperde, sterre, sonsopkoms en stilte het dit ongelooflik gemaak.
Dis die tweede keer wat ek hier oornag. Nuwe bestuur. Pragtige omgewing. Wonderlike gasvrou. Sal beslis weer daar oornag.
Ons sal enige tyd weer daar oornag as ons Kaap toe ry. Dit is 'n veilige, skoon en baie rustige omgewing. Die diens was ook baie behulpsaam en baie vriendelike mense.
Behalwe dat die huis waarin ons moes bly ver van die hoofgebou alleen gestaan het, met geen sekuriteit nie, het ons 'n skrikwekkend stoeigeveg met 'n rooi roman gehad en kon ons nie rustig slaap nie. Die bedjies is ook baie hard en het nie bygedra tot 'n goeie nag nie.
Na 'n lang reis was dit heerlik om in 'n koel kamer te ontspan. Nadat ons rustig geraak het, het ons 'n ent gaan stap en ons verlustig in die wydheid van die Karoo. Dankie vir die vrieskasgeriewe om ons vleiskos te hou. Perfekte oornaggeriewe!
Die privaatheid wat die kothuisie gebied het, was vir ons kosbaar. Die natuurskoon, sonsondergang, bokkies wat wei, die sterre in die naghemel, was alles waarvoor ons kon vra, en nog meer. Die feit dat die dorp binne trefafstand is, is ook 'n bonus. Die toegerustheid van die kothuis was ook hoogs waardeer. Ons sal beslis weer van Steenbokkie gebruik maak. Baie dankie aan Roana vir haar vriendelikheid en gasvryheid.
Hoe wonderlik om laataand met 'n stukkende voertuig daar op te daag en dadelik word hulp aangebied en die voertuig herstel. Hartlike mense wat ons baie welkom laat voel het. Lekker gebraai aan ons Karoo-vleisie wat op die perseel beskikbaar is. En dan 'n groen grasperk en varings in die tuin en dit in die dorre Karoo.
Dit was 'n baie aangename verrassing om die mooi en rustige plek raak te loop. Sal beslis weer daar tuisgaan. Al wat effens gepla het, is dat ons die Maandag die plek bespreek het en toe ons die Dinsdag daar kom, was die dame nie bewus van ons bespreking nie. Wat as sy intussen die plek uitverhuur het aan ander gaste? Ek dink die eienaar wat die admin doen, moet seker maak dat die besprekings betyds aan die plaas kommunikeer word. Verder is daar geen klagtes nie. Dit is 'n wonderlike en netjiese plek om by tuis te gaan!
Baie dankie vir die waardevolle terugvoer. Ons probeer nog 'n wenresep uitwerk tussen besprekings en goeie klientediens. Jammer vir die misverstand met u bespreking.
My twee dae verblyf was net wat ons nodig gehad het om bietjie te ontlaai en ontspan. Die ontvangs en gasvryheid van die Karoo se mense laat mens baie welkom voel. Die kothuis is baie netjies en volledig toegerus en beslis 'n móét weer gaan werd.
Met aankoms is ons vriendelik verwelkom deur 'n springbok wat oral tuis is. Ons het baie lekker gebly en was beïndruk met die pragtige omgewing.
Die slaapplek se badkamer is nie netjies nie. Slordige teëls, geen spieël, geen hangplek vir handdoeke of neersitplek vir toiletsakkie of klere nie. Mens verwag darem meer van 'n oornagplek. Geen koffie of teesakkies of 'n beskuitjie vir die oggend voor jy vertrek nie. Ons het 'n lang reis van Pretoria na die oornagplek gehad. Dan verwag mens darem meer.
Alhoewel net 'n oornag-akkommodasie, wil mens darem waarde vir jou geld hê. In vergelyking met ander plekke se geriewe is Steenbokkie nie op standaard nie.
Eerstens het ek 'n chalet met twee kamers bespreek wat nie beskikbaar was nie en ek was nie ingelig nie. Tweedens is die plek glad nie op standaard nie.
Aangenaam verras met 'n koue swembad. Kamer was netjies, skoon en maklike toegang tot gedeelde kombuis. Sal dié stop vir seker aanbeveel as jy ver reis, of selfs ook net 'n paar dae na die Karoo wil wegbreek. Die diere gee karakter aan die plaas.
Dit is 'n pragtige oase. Dit is heerlik om te ontspan na die lang pad. Die stilte is wonderlik. Die personeel is vriendelik.
Steenbokkie was 'n baie lekker plek om by oor te slaap om die lang pad in twee dele op te breek. Die aircon het baie gehelp met die hitte. Naby genoeg aan die dorp om in te ry indien dit nodig sou wees.
As jy van stilte hou is dit beslis die plek. Dit is 'n ent uit die dorp as jy iets wil gaan eet. Die meubels en TV is oud. Kan gerus belê in in flatscreen. Die matrasse kan gerus vervang word. Baie ruim met eie kombuis.
Alhoewel daar 'n effense verwarring was met ons kamer was die diens uitstekend, die kamer was baie netjies en die kuier vreeslik heerlik. Ons gaan definitief terug en sal families en vriende beslis aanbeveel.
Bestuur by Steenbokkie Nature Reserve is besig om te verander en daar was 'n miskommunikasie tussen die huidige en nuwe bestuurder so die nuwe bestuurder het nie geweet ons is op pad nie en het dus nie vir ons voorberei nie en ander mense in die kamer gesit wat ons bepreek het. Ons het toe 'n baie ou kamer gekry met vensters wat nie kon sluit nie, so ons het so bietjie onveilig gevoel om so te slaap op die plaas. Die plek was netjies en skoon. Hulle het om verskoning gevra dat hul ons in daardie kamer moes sit want al die kamer was toe reeds vol. Vir ons was dit baie belangrik om n plek te kry wat regtig troeteldiervriendelik is en dit het ons gekry. Ons hondjies het heerlik gehardloop op die groot erf. Afgesien van die kamer het ons 'n goeie ervaring gehad en sal ons weer daar bly - net in 'n beter kamer die volgende keer.
Dit was 'n baie aangename oornagplek. Glad nie ver van dorp af nie, as jy dalk gou winkel toe wil gaan of takeaways wil kry. Die diere om en in die kamp gee dit regtig daai plaasatmosfeer.
Baie vriendelike ontvangs. Regtig waarde vir geld. Skoon. Kinders sal mal wees oor die diere. Daar is bokke, perde, varke, hoenders ens. Die poue was pragtig, maar het my vroegdag reeds wakker gemaak. Lekker gestap in die Karoo-veld. Jy sal nie sommer beter waarde vir geld kry nie.
Kothuis baie goed ingerig ruim, diere om die huis maak dit baie interessant, stil oop ruimtes maak die atmosfeer aangenaam.
Die plaasatmosfeer is heerlik. Die ontvangs was ongeorganiseerd en haastig. Nie besonderse vriendelik. Die geriewe is op die oog af netjies, maar as jy in die bed klim vind jy dat die beddegoed nie skoon is. Die dubbelbed was stukkend. Het maar op die vloer geslaap. Aan die einde van 'n heerlik vakansie was dit maar teleurstellend.